Zakladateľ - spoločník nesmie mať nedoplatky voči Sociálnej poisťovni. Súd si sám zisťuje pri registrácii, či máte voči Sociálnej poisťovni nedoplatok. Či ste evidovaný ako neplatič v Sociálnej poisťovni si môžete skontrolovať aj na tomto odkaze. Tu platí, že ak sú viacerí spoločníci v jednej s.r.o., ani jeden nemôže byť evidovaný ako dlžník. Pokiaľ máte dlh, ten je potrebné najprv uhradiť a vyžiadať si zo sociálnej poisťovne potvrdenie o neexistencii nedoplatkov. Nemôžete byť taktiež daňovým dlžníkom a nesmiete byť ani v registri exekúcií. Ak máte iné nedoplatky, napríklad v zdravotnej poisťovni, toto nie je pri zakladaní s.r.o. problém. Pri zahraničnej osobe sa dokladuje iba čestné prehlásenie.